Samolyotda yurish, ko‘tarilish va qo‘nish vaqtida suratga olish taqiqlandi

O‘zbekiston Milliy aviakompaniyasi samolyotlari yo‘lovchilariga yurish, ko‘tarilish va qo‘nish vaqtida fotosuratga va video tasvirga olish taqiqlandi, deb yozadi “Gazeta.ru”.

Ushbu taqiq Parvozlar xavfsizligini nazorat qilish davlat inspeksiyasi boshlig‘ining buyrug‘i (pdf) bilan Yo‘lovchining havo kemasi ichidagi yurish-turish qoidalari (pdf)ga kiritildi.
Endi ushbu qoidalarning 4-bandi oltinchi xatboshisi quyidagicha ko‘rinishga ega bo‘ldi: “Yo‘lovchi havo kemasining yurish, ko‘tarilish va qo‘nish vaqtida elektron va aloqa vositalaridan foydalanishi, jumladan havo kemasi bortida turib fotosuratga va video tasvirga olishi taqiqlanadi”.